CELEX: 62013CN0425
Language: el
Date: 2013-07-24 00:00:00
Title: Υπόθεση C-425/13: Προσφυγή της 24ης Ιουλίου 2013 — Ευρωπαϊκή Επιτροπή κατά Συμβουλίου της Ευρωπαϊκής Ένωσης

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/17
            
         Προσφυγή της 24ης Ιουλίου 2013 — Ευρωπαϊκή Επιτροπή κατά Συμβουλίου της Ευρωπαϊκής Ένωσης
   (Υπόθεση C-425/13)
   2013/C 274/29
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Valero Jordana, F. Castillo de la Torre)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να ακυρώσει το άρθρο 2, δεύτερη περίοδος, και το τμήμα Α του συμπληρώματος/παραρτήματος της αποφάσεως του Συμβουλίου με την οποία επιτρέπεται η έναρξη διαπραγματεύσεων περί της συνδέσεως του συστήματος εμπορίας δικαιωμάτων εκπομπών αερίων θερμοκηπίου της ΕΕ με ένα σύστημα εμπορίας δικαιωμάτων εκπομπών αερίων θερμοκηπίου στην Αυστραλία ή, επικουρικώς,
            
         
               —
            
            
               να ακυρώσει την απόφαση του Συμβουλίου και να διατηρήσει σε ισχύ τα αποτελέσματα της προσβαλλομένης αποφάσεως σε περίπτωση που ακυρωθεί πλήρως και
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Πρώτος λόγος ακυρώσεως: παράβαση των άρθρων 13, παράγραφος 2, ΣΛΕΕ, 218, παράγραφοι 2 έως 4, ΣΛΕΕ, και 295 ΣΛΕΕ και παραβίαση της αρχής της θεσμικής ισορροπίας. Η Επιτροπή υποστηρίζει ότι το Συμβούλιο παρέβη το άρθρο 218 ΣΛΕΕ, επιβάλλοντας μονομερώς στην Επιτροπή μια λεπτομερή διαδικασία με την οποία δημιουργούνται εκ του μη όντως εξουσίες για το Συμβούλιο και υποχρεώσεις για την Επιτροπή που δεν στηρίζονται στη διάταξη αυτή. Το Συμβούλιο παρέβη επίσης το άρθρο 13, παράγραφος 2, ΣΛΕΕ, σε συνδυασμό με το άρθρο 218, παράγραφος 4, ΣΛΕΕ και με την αρχή της θεσμικής ισορροπίας, διότι το Συμβούλιο έχει διευρύνει τις εξουσίες που του παρέχουν οι Συνθήκες, εις βάρος της Επιτροπής και του Ευρωπαϊκού Κοινοβουλίου.
   Δεύτερος λόγος ακυρώσεως: παράβαση των άρθρων 13, παράγραφος 2, ΣΛΕΕ και 218 ΣΛΕΕ και παραβίαση της αρχής της θεσμικής ισορροπίας, δεδομένου ότι η προσβαλλομένη απόφαση προβλέπει ότι οι λεπτομερείς διαπραγματευτικές θέσεις της Ένωσης θα καθορισθούν από την ειδική επιτροπή ή από το Συμβούλιο. Το άρθρο 218, παράγραφος 4, ΣΛΕΕ, προβλέπει μόνο συμβουλευτική λειτουργία για την ειδική επιτροπή.